ร้านซานตาเฟ่ เซ็นทรัลปิ่นเกล้า ตั้งอยู่ชั้น 5 ริมสุดใกล้บันไดเลื่อนทางลง ไม่ห่างจากร้าน Farm Design และร้านดงบุริ บาย เซน แต่เนื่องจากห้างกำลังปรับปรุง เลยมองเห็นร้านไม่ค่อยสะดุดตา 

เมนูโปรโมชั่นมีให้เลือกหลายเมนู เน้นใส้กรอกคุโรบุตะพรีเมี่ยม อีซี่ ทานคู่กับเมนูสเต็กในราคาประหยัด
- สเต็กหมูคุโรบุตะทีโบน&ไส้กรอกคุโรบุตะพรีเมี่ยม อีซี่ จานละ 169 บาท หมูเนื้อนุ่มมาก ไม่มันและเนื้อหมูก็ไม่เหนียวและไม่แห้ง อร่อยดีค่ะ ส่วนไส้กรอกหนังกรอบมากๆ เคี้ยวแล้วกึบๆ ในปากดีค่ะ เสริฟคู่กับเฟรนฟรายส์ชิ้นใหญ่แต่กรอบนอกนุ่มใน ทานตอนร้อนๆ อร่อยมากมาย 
- สปาเก็ตตี้ผัดอิตาเลี่ยน&ไส้กรอกคุโรบุตะพรีเมี่ยม จานละ 69 บาท หอมพาเมซานชีสที่โรยหน้าสปาเก็ตตี่มากๆ ค่ะ ออกมันและเลี่ยนไปสักนิด แต่รสชาติเข้ากันกับไส้กรอกมากๆ ค่ะ ชอบที่เส้นสปาเก็ตตี้เหนียวนุ่มหนึบๆ ดีค่ะ
- ยำสลัดทูน่า จานละ 89 บาท มาจานไม่เล็กไม่ใหญ่ ผักสลัดสดและกรอบดีค่ะ รสชาติน้ำยำไม่เผ็ดจัดออกเปรี้ยวหวานนำ รสชาติกลางๆ อร่อยดีค่ะสำหรับคนไม่ทานรสจัดมาก แนะนำจานนี้ค่ะ
- ซุปครีมเห็ด จานละ 74 บาท มาเสริฟเป็นแบบจานหลุม น้ำใสไปนิดแต่รสชาติเข้มข้น ออกมันๆ เค็มนิดๆ อร่อยดีค่ะ

ราคาอาหารเป็นราคาสุทธิตามเมนูไม่มีค่าบริการเพิ่มแล้วค่ะ โดยรวมรสชาติอาหารโอเคเลยค่ะ ราคาก็สบายๆ ไม่แพงจนเกินไป มาทานได้บ่อยๆ คร้า